

**การสัมมนา เรื่อง การมีส่วนร่วมและรับฟังความคิดเห็นของประชาชนด้านปฏิรูปการกีฬา**

วันพฤหัสบดีที่ ๒๒ มกราคม ๒๕๕๘ เวลา ๐๙.๐๐ นาฬิกา ณ มหาวิทยาลัยศรีปทุม กรุงเทพฯ ศาสตราจารย์กิตติคุณ ดร.วิษณุ เครืองาม รองนายกรัฐมนตรี เป็นประธานในพิธีเปิด การสัมมนาและปาฐกถาพิเศษ เรื่อง การมีส่วนร่วมและรับฟังความคิดเห็นของประชาชนด้านปฏิรูปการกีฬา โดยมีนายสาธิต กรีกุล (บิ๊กจ๊ะ) ผู้ประกาศข่าวกีฬาและผู้บรรยายกีฬาทางช่อง ๓ เป็นพิธีกรดำเนินรายการ เวลา ๐๙.๓๐ - ๐๙.๔๕ นาฬิกา เป็นการบรรยายเรื่อง “กรอบความเห็นร่วมในการปฏิรูปด้านการกีฬา” โดย นายจุตินันท์ ภิรมย์ภักดี จากนั้น เวลา ๑๐.๐๐ – ๑๒.๐๐ นาฬิกา เป็นการแบ่งกลุ่มย่อย เพื่อระดมความคิดเห็นและข้อเสนอแนะ จำนวน ๗ กลุ่ม ดังนี้ กลุ่มที่ ๑ เรื่อง การแยกกระทรวงการท่องเที่ยวและกีฬา กลุ่มที่ ๒ เรื่อง การจัดตั้งมหาวิทยาลัยการกีฬาแห่งชาติ (Sports University) กลุ่มที่ ๓ เรื่อง การจัดตั้งสถาบันวิทยาศาสตร์การกีฬาแห่งชาติ กลุ่มที่ ๔ เรื่อง การผลักดันแผนพัฒนาการกีฬาแห่งชาติ ฉบับที่ ๕ กลุ่มที่ ๕ เรื่อง การส่งเสริมโครงสร้างพื้นฐานด้านการกีฬา กลุ่มที่ ๖ เรื่อง การส่งเสริมอุตสาหกรรมการกีฬา และกลุ่มที่ ๗ เรื่อง รัฐธรรมนูญ (ด้านการกีฬา) และกฎหมายกีฬาที่เกี่ยวข้อง ในช่วงบ่าย ของการสัมมนาเป็นการสรุปผลการประชุมกลุ่มย่อย และมีพิธีปิดการสัมมนา โดยพลเอก ยุทธศักดิ์ ศศิประภา ประธานกรรมาธิการปฏิรูปการกีฬา